**Csongrád Város Polgármesterétől**

**Száma**: REF/ 74-2/2020.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2020. augusztus 27-ei ülésére**

**Tárgy:** Csongrád Városi Önkormányzat és Dr. Tószegi Zsuzsanna háziorvos (Dr. Tószegi és Tsa. Egészségügyi Szolgáltató Bt. 6640. Csongrád Gyöngyvirág u.5.) közötti, IX. sz. háziorvosi praxis ellátására kötött feladat - ellátási szerződés megszüntetése

**Tisztelt Képviselő-testület!**

Dr. Tószegi Zsuzsanna háziorvos (Dr. Tószegi és Tsa. Egészségügyi Szolgáltató Bt. 6640. Csongrád Gyöngyvirág u.5.), IX. sz. háziorvosi praxis felnőtt háziorvosa, 2020. július 27-ei keltezésű levelében tájékoztatta önkormányzatunkat, hogy 2021. január 31-vel meg kívánja szüntetni a IX. sz. háziorvosi praxisában az egészségügyi alapellátás feladatellátását. Dr. Tószegi Zsuzsanna bejelentése az előterjesztés mellékleteként csatolásra került.

A NEAK. (Nemzeti Egészségbiztosítási Alapkezelő) finanszírozási szerződés előírásai értelmében, amennyiben Dr. Tószegi Zsuzsanna (Dr. Tószegi és Tsa. Egészségügyi Szolgáltató Bt. 6640. Csongrád Gyöngyvirág u.5.) a praxist nem kívánja működtetni, Csongrád Városi Önkormányzat Képviselő-testületének a működtetésre vonatkozó feladat - ellátási szerződés megszüntetésére vonatkozó határozatát meg kell hoznia.

Dr. Tószegi Zsuzsanna írásban nem nyilatkozott önkormányzatunk felé arról, hogy háziorvosi praxisa más háziorvos részére átadásra kerülne.

A feladat - ellátási szerződés megszűnése után a rendelő helyisége változatlan helyszínen, 6640 Csongrád, Gyöngyvirág u 5. sz. alatt marad. Amennyiben 2021. január 31-ig a jelenlegi üzemeltető más háziorvos részére a praxist átadni nem tudja, Csongrád Városi Önkormányzat a IX. sz. háziorvosi körzetet működtetésre visszaveszi.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Csongrád Városi Önkormányzat és Dr. Tószegi Zsuzsanna háziorvos (Dr. Tószegi és Tsa. Egészségügyi Szolgáltató Bt. 6640. Csongrád Gyöngyvirág u.5.) közötti, IX. sz. háziorvosi praxis ellátására kötött feladat - ellátási szerződés megszüntetése ” tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete tudomásul veszi Dr. Tószegi Zsuzsanna háziorvos (Dr. Tószegi és Tsa. Egészségügyi Szolgáltató Bt. 6640. Csongrád Gyöngyvirág u.5.) bejelentését és a IX. sz. háziorvosi praxis ellátására kötött feladat - ellátási szerződést 2021. január 31. napjával megszünteti.

2.) A feladat ellátási szerződés tényleges megszűntetésére akkor kerül sor, amennyiben Dr. Tószegi Zsuzsanna háziorvos praxisát más háziorvos részére 2021. január 31.-ig átadni nem tudja.

1. Amennyiben a fent megjelölt időpontig az átadás nem valósul meg, Csongrád Városi Önkormányzat a IX. sz. háziorvosi körzetet 2021. február 01.-től működtetésre visszaveszi.

Felelős: Bedő Tamás polgármester

 Dr. Tószegi Zsuzsanna

Határidő: 2021. január 31.

4.) Csongrád Városi Önkormányzat Képviselő-testülete valamennyi tagja a város lakossága nevében köszönetét fejezi ki Dr. Tószegi Zsuzsanna háziorvos Csongrád város lakosságának egészségügyi ellátásában nyújtott élethosszon át tartó munkásságáért.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Tószegi Zsuzsanna
3. Egészségügyi és Szociális Iroda

Csongrád, 2020. augusztus 17.

 Bedő Tamás

 polgármester

